Foramen

Ein foramen (pl. foramina) er i anatomien ei nemning som blir bruka om ei naturleg opning. Foramina i menneskekroppen verkar som ei opning der musklar, nervar, arteriar, vener og andre strukturar passerer for å kople ein kroppsdel til ein annan.

I hovudskallen hjå ryggbeinsdyr finn ein ei rekkje foramina, mellom anna foramen magnum. Foramina finn ein òg i ryggvirvlane i ryggsøyla, såkalla intervertebralforamina, som dannar ein kanal frå golvet til taket av knokkelen, der mellom anna ryggmergen passerer.

Døme på andre foramina er:
 foramen apicis dentis, holet øvst på tannrota
 foramen ovale i hjarta, eit hol mellom dei venøse og arterielle sidene av fosterhjarta
 foramen transversarium, ein av to opningar i ryggvirvlane der den djupe halsarterien passerer
 den store sittebeinsopninga (foramen ischiadicum majus), ein stor foramen i bekkenet
 foramen interventriculare primarium, i embryologien ein kortvarig opning mellom ventriklane i hjarta
 foramen interventriculare, kanalar som koplar ventriklane i hjernen
 den vesle sittebeinsopninga (foramen ischiadicum minus), ein opning mellom bekkenet og det bakre lårbeinet
 foramen obturatum, holet som blir danna av sittebeinet og underlivsbeinet i bekkenet
 sakralforamina, som perforerar virvelkanalen frå korsbeinet, og der sakralnervane passerer

 Variasjonar 
Ein studie frå 1988 undersøkte variasjonar i høgre og venstre foramen jugulare i 156 hovudskallar. I 69% av skallane var den høgre f. jugulare større enn den venstre, og i 23% var den venstre noko større. I dei attståande skallane var begge foramina like store.

 Sjå òg 
 foramina i hovudskallen
 intervertebralforamina
 fossa

 Kjelder 
Denne artikkelen bygger på «Foramen» frå ,  den 26. februar 2015.  


Kategori:Dyreanatomi